Samlingsstund for barn

I sosiale medier

Vi drar på fjelltur i Sauda sammen med reven.

Kirkens tro og tradisjon: Bønn og sang.

Elementer i samlingsstunden

1. Presentasjon av deg og seerne. Vi har reist til Sauda for å gå på fjelltur. Vi skal få tips til hva som kan være smart og gøy å gjøre på fjelltur. I tillegg har vi med oss Matildas vakre rev. Derfor skal vi også lære litt om reven underveis
2. Vi har naturbingo og nonstop-aktivitet (naturbingo legges ut i kommentarfeltet)
3. Vi kommer med turtips og vi lærer om reven
4. Vi kommer fram til fjelltoppen hvor Matilda forteller at Jesus pleide å gå til fjellet for å be. Matilda synger en sang om Gud som er glad i oss
5. Vi prøver å gjennomføre et eksperiment, men det fungerer ikke
6. Vi går ned fra fjellet
7. Vi gjennomfører eksperimentet
8. Konkurranse: Hvilken farge er det på haletippen til reven?
9. Bønn

# Mål for samlingene

* Barna skal få en opplevelse av å være sammen.
* De skal få synge og be.
* Barna skal bli inspirert til å gå ut på tur og oppleve naturen sammen med andre. De skal lære om reven.

# Du trenger

* Noe å filme med
* Fakta om reven
* Til bingo: Du kan ha premier om du vil. Bingoarket finner du i kommentarfeltet.
* Til eksperiment: Flaske (helt iste, ikke vanlig brusflaske), fyrstikker, litt papir, kokt egg (ikke for stort) som du tar av skallet på. Mye tålmodighet...
* Sang og bønn

Manus til hele 23. samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?
Å, det var mange fine navn!
I dag er vi i Sauda. Her skal vi gå på fjelltur. I tillegg har vi med Matilda sin fineste bamse, reven. Endelig skal han få gå på tur der han liker seg best, i skogen.
Vi har med oss bestefar, storesøster og onkler på tur.

# 2. Vi har natur-bingo og nonstop-aktivitet

I dag skal du få tips til gøye ting å gjøre på tur. Vi har også tips til hvilke klær det er smart å ha på seg, tips til god turmat mm.
Tips til gøy ting å gjøre på tur:
Tips 1: Nonstop-aktivitet!
Du trenger: Nonstop.
Slik gjør du: En går foran og legger ut nonstop på bakken. Den som løper først finner flest!

Tips 2: Natur-bingo
Du trenger: Et bingoark og en penn per gruppe (eller per person).
Bingoarket kan tilpasses tur og terreng. Vår bingo kan lastes ned fra kommentarfeltet på Facebook. Vi går gjennom de ulike kategoriene i programmet. «Gul blomst» kan byttes ut med «blomst», «fluesopp» kan byttes ut med «sopp», «ravn» kan byttes ut med «fugl» osv.
Slik gjør du: Det er gøy å dele inn i grupper, men det er ikke nødvendig. Alle får hvert sitt ark og så er det om å gjøre å finne tingene på bildet. Bingo ved en rekke, to rekker, tre rekker og fullt brett.
Det er smart å ta med premier for å øke motivasjonen☺

# 3. Vi kommer med tur-tips og vi lærer om reven

Reven:
Reven er det rovdyret vi har flest av i Norge. Kanskje har du derfor sett reven?
Den jakter om natta, og er glad i mus, smågnagere, hare, insekt, frosk, padde, bær og egg.
Reven har hvit haletipp. Den har spisse ører og spiss nese.
Når reven blir redd, gjemmer den halen mellom beina.
Hva sier reven? Den har tjue forskjellige lyder, men først og fremst kommuniserer den med lukt.
Turtips:
Vi har alltid på oss ull på tur – det er godt å gå med enten det er sol eller regn. Og på denne turen var det smart, for her ble det mye mer vind og regn enn værmeldingen sa!

# 4. Vi kommer fram til fjelltoppen hvor Matilda forteller at Jesus pleide å gå til fjellet for å be. Matilda synger en sang.

Sang:
Jeg har en bamse som er gammel og slitt.
Den sitter i en stol på rommet mitt.
Og jeg vil ikke bytte bort min bamsevenn
for å få en ny og fin igjen.

Og slik er Gud, han bytter ingen bort.
Han liker meg samme hva jeg har gjort.
Slik er Gud, han alltid grei, alltid grei.
Han er glad i meg.

# 5. Vi prøver å gjennomføre eksperimentet, men det fungerer ikke.

Egg-eksperiment.
Du trenger:
En flaske (is-te, ikke brusflaske!)
Et kokt egg uten skall (egget bør ikke være for stort. Ta av skallet helt jevnt)
Fyrstikker (vi satt også fyr på litt papir vi la i flaska)

Men vi fikk det ikke til, og måtte utsette eksperimentet til vi kom hjem og fant mindre egg og større flaske!

# 6. Vi går ned fra fjellet

# 7. Egg-eksperiment

# Som beskrevet over. Vi understreker at dette ikke er et enkelt eksperiment, i tillegg minner vi om at en voksen alltid må være med når det er flammer involvert.

# 8. Konkurranse

Hvilken farge er det på haletippen til reven?

# 9. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg
Og du er glad i meg

#